《掬水月在手》
宋代·林希逸

水下元无月，江澄别有天。凝眸欣浩浩，在手掬娟娟。

桂魄方留影，荷衣试弄泉。正看波底样，俄入掌中圆。

太白狂应揽，知章醉欲眠。我知光可汲，便拟拍洪肩。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。